དེའི་ཕྱིར།ལོར་གསར་དུ་བཟོ་བཅོས་བྱས་པའི་དམའ་འབྲིང་དང་མཐོ་འབྲིང་གི་སྐད་ཡིག་སློབ་ཁྲིད་རྩ་འཛིན་གྱི་ནང་དུ་ངེས་པར་དུ་རྩོམ་རིག་སློབ་གསོ་བྱེད་དགོས་པའི་གཏན་ཁེལ་བྱས་ཡོད་དེ།དམའ་འབྲིང་གི་སྐད་ཡིག་སློབ་ཁྲིད་རྩ་འཛིན་གྱི་ནང་དུ།རྩོམ་རིག་བརྩམས་ཆོས་ལ་རོལ་མྱོང་བྱེད་པར་སློབ་སྦྱོང་བྱས་ཏེ།བརྩམས་ཆོས་ཁྲོད་ཀྱི་སྣང་བརྙན་ལ་མྱོང་ཚོར་རགས་ཙམ་ཡོད་དགོས་པ་དང་།སློབ་ཚན་ནང་གི་མཛེས་ཤིང་རྣ་བར་སྙན་པའི་ཚིག་སྦྱོར་ལ་རོལ་མྱོང་བྱེད་ཐུབ་དགོས།ཞེས་གཏན་ཁེལ་བྱས་ཡོད།མཐོ་རིམ་སྐད་ཡིག་སློབ་ཁྲིད་རྩ་འཛིན་གྱི་ནང་དུ།རྩོམ་རིག་གི་སྣང་བརྙན་ལ་མྱོང་ཚོར་ཡོང་བ་བྱས་ཏེ།རྩོམ་རིག་བརྩམས་ཆོས་ཀྱི་སྐད་ཆ་དང་སྒྱུ་རྩལ་གྱི་མཚོན་ཐབས་ཉམས་སུ་མྱངས་ནས།རྩོམ་རིག་བརྩམས་ཆོས་ལ་རོལ་མྱོང་རགས་ཙམ་བྱེད་ཐུབ་དགོས།དུས་རབས་རིམ་བྱུང་གི་སྙན་ངག་དང་རྩོམ་ཡིག་ཀློག་ཐུབ་ཅིང་།ཚིག་གི་དོན་དང་བརྩམས་ཆོས་ཀྱི་བསམ་བློའི་ནང་དོན་གོ་བ་ལོན་དགོས་པ་དང་།རྩོམ་གྲགས་ཆེན་ངེས་ཅན་ཞིག་བློར་འཛིན་དགོས།དེང་རབས་ཀྱི་རྩོམ་རིག་བརྩམས་ཆོས་ལ་དཔྱད་བརྗོད་རགས་ཙམ་བྱེད་ཐུབ་དགོས།སློབ་ཚན་དང་འབྲེལ་བ་ཡོད་པའི་རྩོམ་པ་པོ་གལ་ཆེན་དང་བརྩམས་ཆོས་གཙོ་བོ་དག་ལ་རྒྱུས་ལོན་བྱེད་ཐུབ་དགོས།ཞེས་གཏན་ལ་ཕབ་ཡོད་པ་ལྟར།ཚན་རིག་དང་མཐུན་པའི་སྒོ་ནས་སློབ་ཁྲིད་ཀྱི་ནང་དོན་དང་དམིགས་ཚད་གཏན་ཁེལ་བྱེད་དགོས།